סרהי נזרנקו

סֶרְהִי יוריוביץ' נזרנקו (באוקראינית: Сергій Юрійович Назаренко; בעברית מאוית שמו לא פעם בכתיב סרגיי יוריוביץ' נזרנקו, על פי הרוסית; נולד ב-16 בפברואר 1980 בקירובוגרד) הוא כדורגלן עבר אוקראיני ששיחק בעמדות הקשר בקבוצת דניפרו מהליגת העל האוקראינית ובנבחרת אוקראינה. לאחר שפרש ממשחק פעיל פנה לקריירת אימון.

קריירה 
נזרנקו החל את קריירת הכדורגל שלו בקבוצת נוער של מועדון הכדורגל זירקה קירובוגרד שעלתה אז לליגת העל האוקראינית. משם עבר לקבוצת הצמרת האוקראינית דניפרו. תחילה שיחק בקבוצת המילואים של המועדון ובשנת 2002 עלה להרכב הקבוע של הקבוצה. ביוני 2011, עזב נזרנקו את דניפרו וחתם על חוזה לשלוש שנים עם קבוצת טבריה סימפרופול. בשנת 2014 נקלעה קבוצת טבריה לקשיים ובעקבות כך הצליח נזרנקו להשתחרר מן החוזה שלו כמה חודשים לפני הזמן שנקבע בחוזה. הוא שיחק עונה אחת בשורות צ'רנומורץ אודסה. בסיום העונה עבר למטאליסט חרקוב. הוא שחיק בשורות מטאליסט עונה אחת. בשנת 2016 שב לקבוצת דניפרו.  
בינואר 2017 הודיע נזרנקו על פרישתו ממשחק פעיל.

נבחרת
בנבחרת הלאומית של אוקראינה שיחק נזרנקו מאז אוקטובר 2003. משחקו הראשון במדי הנבחרת היה משחק ידידות מול . 
נזרנקו היה בסגל הנבחרת למונדיאל 2006, אך לא השתתף באף אחד מחמשת משחקי הנבחרת בתחרות.
הוא זומן ליורו 2012 ובמהלך הטורניר השתתף בכל שלושת משחקי הנבחרת.

תארים
 כדורגלן השנה באוקראינה: 2006, 2007

קישורים חיצוניים

כדורגלנים אוקראינים
קשרי כדורגל אוקראינים
מאמני כדורגל אוקראינים
כדורגלני מטאליסט חרקוב
כדורגלני דניפרו
כדורגלני צ'רנומורץ אודסה
כדורגלני טאבריה סימפרופול
קירובוגרד: כדורגלנים
כדורגלני נבחרת אוקראינה
כדורגלני יורו 2012
כדורגלני מונדיאל 2006
אוקראינים שנולדו ב-1980